CELEX: C2005/143/65
Language: el
Date: 2005-06-11 00:00:00
Title: Διάταξη του Πρωτοδικείου, της 15ης Φεβρουαρίου 2005, στην υπόθεση T-229/02, Kurdistan Workers' Party (PKK), και Kurdistan National Congress (KNK) κατά Συμβουλίου της Ευρωπαϊκής Ενώσεως (Προσφυγή ακυρώσεως — Ειδικά περιοριστικά μέτρα έναντι ορισμένων προσώπων και οντοτήτων με σκοπό την καταπολέμηση της τρομοκρατίας — Ικανότητα προς άσκηση προσφυγής — Ιδιότητα του νομιμοποιουμένου ενεργητικώς — Παραδεκτό)

11.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/34
            
         
      ΔΙΆΤΑΞΗ ΤΟΥ ΠΡΩΤΟΔΙΚΕΊΟΥ
   
   της 15ης Φεβρουαρίου 2005
   στην υπόθεση T-229/02, Kurdistan Workers' Party (PKK), και Kurdistan National Congress (KNK) κατά Συμβουλίου της Ευρωπαϊκής Ενώσεως (1)
   
   (Προσφυγή ακυρώσεως - Ειδικά περιοριστικά μέτρα έναντι ορισμένων προσώπων και οντοτήτων με σκοπό την καταπολέμηση της τρομοκρατίας - Ικανότητα προς άσκηση προσφυγής - Ιδιότητα του νομιμοποιουμένου ενεργητικώς - Παραδεκτό)
   (2005/C 143/65)
   Γλώσσα διαδικασίας: η αγγλική
   Στην υπόθεση T-229/02, Kurdistan Workers' Party (PKK) και Kurdistan National Congress (KNK), με έδρα τις Βρυξέλλες, εκπροσωπούμενα από τους M. Muller και E. Grieves, barristers, και την J. Peirce, solicitor, κατά Συμβουλίου της Ευρωπαϊκής Ενώσεως (εκπρόσωποι: Μ. Βιτσεντζάτος και M. Bishop) υποστηριζόμενου από το Ηνωμένο Βασίλειο Μεγάλης Βρετανίας και της Βόρειας Ιρλανδίας (εκπρόσωποι: αρχικώς J. Collins, ακολούθως R. Caudwell, με τόπο επιδόσεων στο Λουξεμβούργο) και από την Επιτροπή των Ευρωπαϊκών Κοινοτήτων (εκπρόσωποι: C. Brown και P. Kuijper, με τόπο επιδόσεων στο Λουξεμβούργο), με αντικείμενο αίτημα περί ακυρώσεως της αποφάσεως 2002/334/ΕΚ του Συμβουλίου, της 2ας Μαΐου 2002, για την εφαρμογή του άρθρου 2, παράγραφος 3, του κανονισμού (ΕΚ) 2580/2001, σχετικά με τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας, και για την κατάργηση της αποφάσεως 2001/927/ΕΚ (ΕΕ L 116, σ. 33), καθώς και της αποφάσεως 2002/460/ΕΚ του Συμβουλίου, της 17ης Ιουνίου 2002, για την εφαρμογή του άρθρου 2, παράγραφος 3, του κανονισμού 2580/2001 και για την κατάργηση της αποφάσεως 2002/334 (EE L 160, σ. 26), το Πρωτοδικείο (δεύτερο τμήμα), συγκείμενο από τους J. Pirrung, πρόεδρο, N. J. Forwood και Σ. Παπασάββα, δικαστές, γραμματέας: H. Jung, εξέδωσε στις 15 Φεβρουαρίου διάταξη με το ακόλουθο διατακτικό:
   
               1)
            
            
               Απορρίπτει την προσφυγή.
            
         
               2)
            
            
               Τα προσφεύγοντα φέρουν τα δικαστικά έξοδά τους, καθώς και εκείνα του Συμβουλίου.
            
         
               3)
            
            
               Το Ηνωμένο Βασίλειο της Μεγάλης Βρετανίας και της Βόρειας Ιρλανδίας και η Επιτροπή φέρουν τα δικαστικά έξοδά τους.
            
         
      (1)  ΕΕ C 233 της 28.9.2002.